《经史法戒诗 其三》
清代·张鹏翀

《春秋》见至隐，《履霜》防忽微。人主不早虑，因之致颠危。

前有谗不见，后有贼不知。晋献惑嬖妾，优施教骊姬。

分明置堇毒，乃谓爱我为。卒至两败伤，智谋亦何施。

覆辙示深鉴，足为后事师。

作者简介：（1688—1745）江苏嘉定人，字天扉，自号南华山人，人称漆园散仙。雍正五年进士，授编修，官至詹事府詹事。早擅诗名。工画，尤长山水。有《南华诗钞》、《南华文钞》、《双清阁集》等。